นิกเกอิปิดเช้าลบ 2.30 จุด จากแรงขายทำกำไร
นิกเกอิปิดเช้าลบ 2.30 จุด จากแรงขายทำกำไร
31 มี.ค. 2558

ดัชนีนิกเกอิตลาดหุ้นโตเกียวปิดภาคเช้าขยับลงเล็กน้อยในวันนี้ โดยดัชนีนิกเกอิปิดภาคเช้าขยับลง 2.30 จุด หรือ 0.01% แตะที่ 19,409.10 จุดเนื่องจากนักลงทุนเทขายทำกำไรในวันทำการสุดท้ายของปีงบการเงิน 2557 ซึ่งส่งผลให้ดัชนีนิกเกอิอ่อนแรงลงหลังจากที่พุ่งขึ้นอย่างแข็งแกร่งในช่วงเปิดตลาด เพราะได้แรงหนุนจากการทะยานขึ้นของตลาดหุ้นนิวยอร์กเมื่อคืนนี้และสกุลเงินเยนที่อ่อนค่าลง